CELEX: 31999D0427
Language: sk
Date: 1999-05-28 00:00:00
Title: Rozhodnutie Komisie z 28. mája 1999, ktorým sa ustanovujú ekologické kritériá pre udeľovanie environmentálnej značky spoločenstva pre čistiace prostriedky určené do umývačiek riadov (uvedené v dokumente číslo C(1999) 1377)Text s významom pre EHP.

Dôležité právne oznámenie

|

31999D0427

Rozhodnutie Komisie z 28. mája 1999, ktorým sa ustanovujú ekologické kritériá pre udeľovanie environmentálnej značky spoločenstva pre čistiace prostriedky určené do umývačiek riadov (uvedené v dokumente číslo C(1999) 1377)Text s významom pre EHP.  

Úradný vestník L 167 , 02/07/1999 S. 0038 - 0053 CS.ES Kapitola 15 Zväzok 04 S. 207  - 222 ET.ES Kapitola 15 Zväzok 04 S. 207  - 222 HU.ES Kapitola 15 Zväzok 04 S. 207  - 222 LT.ES Kapitola 15 Zväzok 04 S. 207  - 222 LV.ES Kapitola 15 Zväzok 04 S. 207  - 222 MT.ES Kapitola 15 Zväzok 04 S. 207  - 222 PL.ES Kapitola 15 Zväzok 04 S. 207  - 222 SK.ES Kapitola 15 Zväzok 04 S. 207  - 222 SL.ES Kapitola 15 Zväzok 04 S. 207  - 222

		Rozhodnutie Komisiez 28. mája 1999,ktorým sa ustanovujú ekologické kritériá pre udeľovanie environmentálnej značky spoločenstva pre čistiace prostriedky určené do umývačiek riadov(uvedené v dokumente číslo C(1999) 1377)(Text s významom pre EHP)(1999/427/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 880/92 z 23. marca 1992 o systéme pre [1] udeľovanie environmentálnej značky spoločenstva a najmä na jeho druhý pododsek článku 5 ods.1,(1) keďže prvý pododsek článku 5 ods.1 nariadenia (EHS) č. 880/92 hovorí, že podmienky pre udeľovanie environmentálnej značky spoločenstva bude definované podľa skupín výrobkov;(2) keďže článok 10 ods. 2 nariadenia (EHS) č. 880/92 stanovuje, že environmentálna kvalita výrobku sa bude posudzovať podľa špecifických kritérií stanovených pre jednotlivé skupiny výrobkov;(3) keďže článok 4 ods. 2 písm. a) nariadenia (EHS) č. 880/92 ustanovuje, že ekologická značka nebude udelená výrobkom, ktorých látky alebo zložky sú klasifikované ako nebezpečné v súlade so smernicou Rady 67/548/EHS [2], naposledy zmenenou a doplnenou smernicou Komisie 98/73/ES [3] a smernicou Rady 88/379/EHS [4], naposledy zmenenou a doplnenou smernicou Komisie 96/65/ES [5], ale môže byť udelená výrobkom obsahujúcim také látky alebo zložky, ktoré sú v súlade s koncepciou udeľovania environmentálnej značky spoločenstva;(4) keďže detergenty pre umývačky riadu obsahujú látky alebo zložky klasifikované ako nebezpečné v súlade s uvedenými smernicami;(5) keďže ekologické kritériá ustanovené týmto rozhodnutím zahŕňajú najmä obmedzenia a limity minimálneho obsahu látok a zložiek v čistiacich prostriedkoch, ktoré sú klasifikované ako nebezpečné, ktorých dodržanie sa sleduje pri udelení environmentálnej značky;(6) keďže detergenty vyhovujúce týmto kritériám majú preto znížený environmentálny dopad a spĺňajú podmienky koncepcie udeľovania environmentálnej značky spoločenstva;(7) keďže v súlade s článkom 6 nariadenia (EHS) č. 880/92 Komisia konzultovala s hlavnými záujmovými skupinami v rámci konzultačného fóra;(8) keďže výbor založený článkom 7 ods. 1 nariadenia (EHS) č. 880/92 nepredložil svoje stanovisko k opatreniam uvedeným v návrhu rozhodnutia Komisie;(9) keďže Rade v súlade s článkom 7 ods. 4 nariadenia (EHS) č. 880/92 Komisia preto 27. januára 1999 navrhla Rade tieto opatrenia;(10) keďže Rada nekonala počas troch mesiacov od dátumu, keď jej bol doručený návrh;(11) keďže v súlade s článkom 7 ods. 5 nariadenia (EHS) č. 880/92 Komisia prijme opatrenia,PRIJALA TOTO ROZHODNUTIE:Článok 1Skupina výrobkov "detergenty pre umývačky riadov", znamená všetky detergenty, ktoré sú určené na používanie výhradne v automatických domácich umývačkách riadov.Článok 2Environmentálna kvalita a spôsobilosť na používanie skupiny výrobkov, definovaná v článku 1, sa bude posudzovať podľa špecifických ekologických a prevádzkových kritérií, ktoré sú stanovené v prílohe a dodatkoch IA, IB, II, III a IV.Článok 3Definícia skupiny výrobkov a špecifických ekologických kritérií pre skupinu výrobkov bude platná na obdobie troch rokov od prvého dňa nasledujúceho mesiaca po prijatí kritérií.Článok 4Na správne účely sa tejto skupine výrobkov pridelí kódové číslo skupiny výrobkov "15".Článok 5Toto rozhodnutie je adresované členským štátom.V Bruseli 28. mája 1999Za KomisiuRitt Bjerregaardčlen Komisie[1] Ú. v. ES L 99, 11.4.1992, s. 1.[2] Ú. v. ES L 196, 16.8.1967, s. 1.[3] Ú. v. ES L 305, 16.11.1998, s. 1.[4] Ú. v. ES L 187, 16.2.1988, s. 14.[5] Ú. v. ES L 265, 18.10.1996, s. 15.--------------------------------------------------PRÍLOHAŠTRUKTÚRAPri udeľovaní environmentálnej značky pre detergenty do umývačiek riadu sa použijú všeobecné požiadavky stanovené nariadením (EHS) č. 880/92 o systéme udeľovania environmentálnej značky spoločenstva a špecifické kritériá tejto prílohy.Tieto kritériá sa zameriavajú na:- redukciu znečistenia vody znižovaním množstva používaného detergentu a obmedzením množstva škodlivých zložiek,- minimalizáciu produkcie odpadov znižovaním množstva primárnych obalov a propagovaním ich opätovnej použiteľnosti a/alebo recyklovateľnosti,- zníženie spotreby energie propagovaním detergentov pre nízke teploty.Tieto kritériá zvyšujú environmentálne povedomie spotrebiteľov.1. FUNKČNÁ JEDNOTKA A ODPORÚČANÉ DÁVKOVANIE1.1 Funkčná jednotkaFunkčnou jednotkou bude množstvo výrobku požadované na umytie 12 štandardne znečistených jedálenských súprav (podľa definície DIN alebo noriem ISO).1.2 Kontrolná dávkaDávkovanie odporúčané výrobcom pre spotrebiteľov na normálne znečistené riady a 12 dielne súpravy sa za štandardných podmienok považuje za kontrolnú dávku.2. KĽÚČOVÉ KRITÉRIÁ2.1. Ekologické kritériá pre zložkyKľúčové ukazovateleSledujú sa nasledujúce ukazovatele:- Celkový obsah chemikálií,- hraničný objemový riediaci pomer, toxicita (CDVtox),- fosfáty (ako STPP) [1],- biologicky nerozložiteľné organické zlúčeniny (aeróbne) (NBDO aeróbne),- biologicky nerozložiteľné organické zlúčeniny (anaeróbne) (NBDO anaeróbne),Dodatok II obsahuje definíciu ukazovateľov používaných pri výpočtoch. Tieto ukazovatele sú vypočítané a vyjadrené v g/umytie alebo l/umytie, podľa potreby. Posudzujú sa ako celok podľa postupu uvedeného v tomto dokumente.Bodovacie/hodnotiace faktoryNasledujúca tabuľka sumarizuje vybrané kritériá, ich kritické hranice, hodnotiace faktory a maximálne dosiahnuteľné skóre. Vzorec bodovacieho systému, ktorý sa použije na výpočet výsledku s ohľadom na všetky kritériá je uvedená v bode 2.3.Bodovací/hodnotiaci systém pre čistiace prostriedky do umývačiek riadovPoznámka:Všetky hodnoty sú vyjadrené v g/umytie, okrem CDVtox, hodnota ktorého je vyjadrená l/umytie.Wfaktor = hodnotiaci faktor Hkrit. = kritická hranicaKritérium | Skóre | Kritická hranica | Hodno-tiaci faktor | Spolu |4 | 3 | 2 | 1 |Celkový obsah chemikálií | 16,5 | 18 | 19,5 | 21 | 22,5 | 3 | 12 |Kritický objemový riediaci pomer pre toxicitu | 60 | 120 | 180 | 240 | 250 | 8 | 32 |Fosfáty (ako STPP) | 0 | 3 | 6 | 9 | 10 | 2 | 8 |Biologicky nerozložiteľné organické zlúčeniny (aeróbne) | 0 | 0,05 | 0,10 | 0,15 | 1 | 1 | 4 |Biologicky nerozložiteľné organické zlúčeniny (anaeróbne) | 0 | 0,05 | 0,10 | 0,15 | 0,2 | 1,5 | 6 |Spolu | | | | | | | 62 |Minimálny požadovaný počet bodov (skóre) | 26 |2.2. Hranica úspešnosti/neúspešnosti pre udelenie environmentálnej značkySúčet počtu bodov, ktoré sa vzťahujú k piatim kritériám pre zložky, musí byť najmenej alebo viac ako 26.Hodnota kritickej hranice sa nesmie prekročiť v žiadnom kritériu. Výrobok musí byť takisto v súlade s kritériami stanovenými v iných častiach tejto prílohy.2.3. Hodnoty vzťahujúce sa na ekologické kritéria pre zložkyDatabáza zložiek čistiacich prostriedkov (DID–zoznam)Dodatok I. A obsahuje databázu zložiek detergentov (DID–zoznam), ktorá sa bude používať na výpočty týkajúce sa kritérií pre zložky. Údaje o záťažovom faktore, biologickej nerozložiteľnosti (aeróbnej), biologickej nerozložiteľnosti (anaeróbnej) sú pre hlavné zložky uvedené v dodatku I. A a tieto údaje sa musia použiť pri výpočte, ktorý sa vzťahuje na tieto zložky.Kritériá:- celkový objem chemikálií- biologická neodbúrateľnosť (aeróbna/anaeróbna),- fosfáty (ako STPP)sa stanovia pre každú zložku z pomeru dávky na umytie, obsah vody a hmotnostné percento v zložení a sčítavajú sa pre každý zložený výrobok.Kritérium kritického roztoku objemovej toxicity sa vypočíta pre každú zložku vzorcom:kfvtox:kfv=× 1000Postup výpočtu bodového hodnotenia pre kritériáNa výpočet skóre sa používajú nasledujúce rovnice:Celkový objem chemikálií (TC):Ak tc > 22,5 g/umytie | tak | VYLÚČENIE |Ak tc ≤ 21 g/umytie | tak | skóre = 15 – tc/1,5 |Ak 22,5 ≥ tc > 21 g/umytie | tak | skóre = 0 |Ak tc ≤ 16,5 g/umytie | tak | skóre = 4 |Maximálne skóre = 4 | | |Kritérium pre hodnotu toxicity kritického roztoku (CDVtox):Ak cdvtox > 250 l/umytie | tak | VYLÚČENIE |Ak cdvtox ≤ 240 l/umytie | tak | skóre = 5 – cdvtox/60 |Ak 250 ≥ cdvtox > 240 l/umytie | tak | skóre = 0 |Ak cdvtox ≤ 60 l/umytie | tak | skóre = 4 |Maximálne skóre = 4 | | |Fosfáty (P):Ak p > 10 g/umytie | tak | VYLÚČENIE |Ak p ≤ 9 g/umytie | tak | skóre = 4 – p/3 |Ak 10 ≥ p > 9 g/umytie | tak | skóre = 0 |Maximálne skóre = 4 | | |Aeróbne biologicky nerozložiteľné organické látky (aNBDO):Ak anbdo > 1 g/umytie | tak | VYLÚČENIE |Ak anbdo ≤ 0,15 g/umytie | tak | skóre = 4 –anbdo/0,05 |Ak 1 ≥ anbdo > 0,15 g/umytie | tak | skóre = 0 |Maximálne skóre = 4 | | |Anaeróbne biologicky nerozložiteľné organické látky (anNBDO):Ak annbdo > 0,2 g/umytie | tak | VYLÚČENIE |Ak annbdo ≤ 0,15 g/umytie | tak | skóre = 4 – annbdo/0,05 |Ak 0,2 ≥ annbdo > 0,15 g/umytie | tak | skóre = 0 |Maximálne skóre = 4 | | |Nové chemické prísadya) V prípade nových chemikálií alebo prísad, ktoré nie sú uvedené v databáze zložiek detergentov, sa bude postupovať podľa postupu uvedeného v dodatku I. B.Experimentálne údaje musí žiadateľ predložiť príslušnému orgánu.Treba predložiť údaje o anaeróbnej biologickej rozložiteteľnosti (ECETOC test č. 28, jún 1988).Treba predložiť všetku dostupnú dokumentáciu, týkajúcu sa údajov o biologickej rozložiteľnosti, odstraňovaní, dlhodobých vplyvoch (údaje NOEC) na ryby, daphina magna, riasy.Príslušné testy sa musia vykonať v zmysle príloh k smernici Rady č. 67/518/EHS [2].Primerane sa použijú ustanovenia dodatku I. B.Príslušné zjednodušené postupy opísané v dodatku I. B sa môžu použiť, najmä ak kompletné údaje týkajúce sa dlhodobých vplyvov (NOEC) nie sú k dispozícii.b) Môže sa použiť odlišný postup, ak ho Komisia schválila za rovnocenný s vyššie uvedeným postupom pre špecifické ciele posudzovania súladu s príslušnými kritériami na požiadanie príslušného orgánu alebo záujmovej skupiny zastúpenej v Konzultačnom fóre pre environmentálne značky (článok 6 nariadenia (EHS) č. 880/92).2.4. Iné ekologické kritériá týkajúce sa zložiekUrčité špecifické zložky nesmú prekročiť maximálny obsah v zložení čistiaceho prostriedku alebo sa vylúčia tak, ako je uvedené v ďalšom texte:a) vylúčené sú: tenzid alkylfenotoxylát (APEO), parfémy obsahujúce aromatické dusíkaté zlúčeniny uvedené v dodatku II, komplexotvorné činidlo EDTA a prísady [3] klasifikované ako karcinogénne, mutagénne alebo teratogénne ako sú definované v smerniciach 67/548/EHS a 88/379/EHS;b) fosfonáty nesmú prekročiť hodnotu 0,2 g/umytie;c) zlúčeniny s obsahom chlóru nesmú spolu presahovať hodnotu 0,1 % [4].2.5. Ekologické kritériá na obal výrobkuDo úvahy sa berie iba primárny obal. Obal nesmie prekročiť hodnotu 2,5 gramu na funkčnú jednotku. Obal musí byť vyrobený z opätovne použiteľných a/alebo recyklovateľných materiálov. Kartónový obal musí obsahovať 80 % recyklovateľného materiálu a plastový obal musí byť označený podľa normy ISO 1043.3. KRITÉRIUM ÚČINNOSTIVýrobok musí mať uspokojivé čistiace vlastnosti v odporúčanom dávkovaní podľa štandardného testu, ktorý bol vyvinutý v IKW. Najlepšie čistiace vlastnosti musí mať pri teplote 55oC alebo pri nižších teplotách. Toto musí byť zdokumentované výrobcom.4. TESTOVANIE4.1. Test čistoty enzýmov na overenie neprítomnosti produkčných organizmovTest čistoty enzýmov musí byť vykonaný na enzýmoch vytváraných biotechnologickými procesmi a použitými v detergentoch do umývačiek riadov, ktoré sa uchádzajú o environmentálnu značku. Cieľom tohto testu je zaručiť, aby produkčné organizmy neboli obsiahnuté v konečnom enzýmovom preparáte.Rozmnožovanie mikroorganizmov sa testuje spolu so špecifickými antibiotikami. Postup testovania čistoty musí zaručiť, že v 20 ml štandardnej testovacej vzorky konečného enzýmového produktu sa neobjaví nijaký produkčný organizmus.4.2. Testovacie laboratóriáTestovanie musí byť vykonané na náklady žiadateľa laboratóriami, ktoré spĺňajú základné požiadavky stanovené v norme EN 45001 alebo v akýchkoľvek iných rovnocenných systémoch.5. INFORMÁCIE PRE SPOTREBITEĽA5.1. Informácie na obaleNa výrobku budú uvedené nasledujúce informácie:"Všeobecné odporúčania:- používajte čistiaci prostriedok, ktorý pôsobí pri teplotách nižších ako 65oC,- na umývačke riadov zvoľte nízku teplotu cyklu umývania,- umývajte len pri naplnenej umývačke riadov,- nepoužívajte vyššiu ako odporúčanú dávku,- tento postup minimalizuje spotrebu energie a vody a znižuje znečistenie vody.""Tento výrobok získal environmentálnu značku Európskej únie, pretože napomáha znižovať znečistenie vody, produkciu odpadov a spotrebu energie".Viac informácii o environmentálnej značke Európskej únie získate na internetovej adrese Európskej komisie:http://europa.eu.int/ecolabelAdresa:Európska Komisia DG XI E4Rue de la Loi 200,B-1049 Bruxelles5.2. DávkovaniePokyny na dávkovanie budú uvedené na obaloch výrobkov. Odporúčané dávkovanie musí byť špecifikované pre "normálne" a "veľmi" znečistený riad. Inštrukcie budú obsahovať návod ako čo najlepšie používať výrobok podľa stupňa znečistenia riadov.5.3. Informácie a označenie zložiekMusí sa uplatňovať odporúčanie Komisie 89/542/EHS z 13. septembra 1989 týkajúce sa uvedenia detergentov a čistiacich činidiel [5]:Uvádzajú sa nasledujúce skupiny zložiek:- enzýmy: indikácia typu enzýmov,- ochranné činidlá: charakterizácia a označenie podľa nomenklatúry IUPAC,- ak výrobok obsahuje parfém, bude to uvedené na obale.[1] Toto dočasne platné kritérium sa zaviedlo s cieľom zohľadniť potenciál určitých deretgentov prispievať k eutrofizácii. Pozornosť sa bude venovať nahradeniu tohto kritéria kritériom vychádzajúcim z dopadu pri revidovaní tohto rozhodnutia z hľadiska budúceho vývoja vo vedeckom poznaní, dostupnosti príslušných údajov a skutočnej situácie.[2] Ú. v. ES 196, 16.8.1967, s. 1.[3] "Prísady" znamenajú iné substancie alebo preparáty.[4] Pri príležitosti budúcej revízie kritérií bude venovaná zvláštna pozornosť otázke chlórových zlúčenín so zameraním na ich konečný obsah.[5] Ú. v. ES L 291, 10.10.1989, s. 55.--------------------------------------------------